Kør-selv-ferien til Italien har for flere danske familier haft et helt andet udfald, end der var udsigt til grundet voldsomme haglstorme. Èn af de familier, der har mærket det, er nordjyske Stian Sole Nøsterud, samt hans kone og deres tre børn, der til dagligt bor i Aabybro. For lidt over en uge siden var det endnu uvist, hvordan familien skulle komme hjem fra deres ferie, for de kunne ikke køre hjem til Aabybro fra Gardasøen, når bilens både for- og bagrude var ødelagt. -	De efterfølgende dage ventede vi på, at SOS ville kontakte os med en melding om, hvad der skulle ske, men eftersom mange danskere var i samme situation, var der ventetid, fortæller Stian. Ferien fortsatte Derfor besluttede familien sig for at prøve at nyde deres ferie. Ganske opsigtsvækkende løste det hele sig positivt for familien, for efter fire dage blev de kontaktet af SOS, hvor de blev informeret om, at de kunne få 400kr. pr. dag på transport, hvilket gjorde, at de havde mulighed for stadig at opleve noget på deres ferie. Det, der lignede en ødelagt ferie, endte derfor med oplevelser og smil – også hos børnene. -	Vi har været ude på de ting, vi skulle se, og vi hyggede os ved poolen, så det har været fint, siger han. To til tre uger Senere på ugen modtog familien også en SMS fra SOS International, hvori det fremgik, at de også havde mulighed for at finde en rejse hjem til 4000 kroner per person. Familien har fået at vide, at de vil modtage en sms, når deres bil bliver bugseret. De har aftalt med SOS, hvor bilen skal sættes hen, når den engang kommer til Danmark. Hvor længe der kommer til at gå, ved familien ikke, men SOS har fortalt dem, men at de kan forvente, der går to til tre uger. Familien har ikke mulighed for en lånebil, før deres bil står på et dansk værksted. - Min kone arbejder i Aalborg – hun må tage bussen, og jeg arbejder selv i Aabybro, så jeg kan gå på arbejde. Det må være sådan det er. SOS har gjort et fremragende stykke arbejde, afslutter Stian. VIDEO: Se det fulde indsalg herunder:

Opsummering:
Feriekaosset for tusindvis af danskere i Norditalien efterlader Stian og familien med lutter ros.